[{"text_idx": "#000000", "text": "Roedd hwn yn brosiect yn cynnwys pob disgybl ym Mlwyddyn 8 Ysgol Bro Hyddgen, tua 55 o ddisgyblion dros gyfnod o ddau ddiwrnod."}, {"text_idx": "#000001", "text": "Fel ymateb i'r cwricwlwm newydd sy'n cael ei gyflwyno'n raddol, bwriad y prosiect hwn oedd i gyfuno'r pynciau Ffrangeg a Thecstiliau."}, {"text_idx": "#000002", "text": "Buom yn gweithio gyda'r disgyblion ar ei sgiliau braslunio ac yn arbrofi gyda defnyddiau gwahanol. Trafodom y berthynas rhwng geiriau a delweddau, ac edrych ar waith Peter Finnemore i drafod sut mae teitlau yn dylanwadu sut mae'r gwyliwr yn edrych ar ddarn o waith celf."}, {"text_idx": "#000003", "text": "Yn gyfamserol, buodd yr Athrawes Ffrangeg yn trafod sloganau, geiriau a ffontiau, a buodd yr Athrawes Gelf yn trafod cyfuno ffotoraffiaeth gyda thecstiliau, ffontiau a geiriau."}, {"text_idx": "#000004", "text": "Fe wnaeth pob disgybl greu darn o waith unigryw yn seiliedig ar ei diddordebau nhw."}, {"text_idx": "#000005", "text": "Gwelwch fideo o'r prosiect yma:"}, {"text_idx": "#000006", "text": "\"Mae'r disgyblion wedi creu darnau cwbwl unigryw sy'n cyfleu eu persenoliaeth nhw\""}]